ddrg/super_eurlex huggingface dataset:
A Tanács határozata

(1998. március 23.)

a hexaklóretán színesfémiparban történő használatának fokozatos beszüntetéséről szóló 96/1 PARCOM-határozatnak a Közösség nevében történő jóváhagyásáról

(98/241/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 100a. cikkére, összefüggésben a 228. cikk (2) bekezdése első mondatával és a (3) bekezdés első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel a Tanács 1975. március 3-i határozatával a Közösség megkötötte a szárazföldi eredetű tengerszennyezés megelőzéséről szóló Egyezményt (a Párizsi egyezményt) [3], és ezáltal az egyezmény Szerződő Félévé vált;

mivel a Párizsi egyezmény végrehajtó szerve (a Párizsi Bizottság - a PARCOM) intézkedéseket hozhat a szennyeződések megelőzésének területén, s mivel ez a szerv elfogadta a hexaklóretán színesfémiparban történő használatának fokozatos beszüntetéséről szóló 96/1 PARCOM-határozatot;

mivel a Bizottság a Tanácstól kapott felhatalmazás és az ennek megfelelően kiadott tárgyalási irányelvek alapján részt vett a 96/1 PARCOM-határozat elfogadásában;

mivel a hexaklóretán szerepel az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelv [4] I. mellékletében található veszélyes anyagok listáján;

mivel a 96/1 PARCOM-határozat összhangban van a 76/769/EGK irányelvvel;

mivel ezért kívánatos, hogy a Tanács jóváhagyja a 96/1 PARCOM-határozatot,

A KÖVETKEZŐKÉPPEN HATÁROZOTT:

Egyetlen cikk

(1) A hexaklóretán színesfémiparban történő használatának fokozatos beszüntetéséről szóló 96/1 PARCOM-határozatot a Közösség nevében a Tanács jóváhagyja.

A határozat szövegét csatolták e határozathoz.

(2) A Bizottság felhatalmazást kap, hogy a jóváhagyásról értesítse a Párizsi Bizottságot.

Kelt Brüsszelben, 1998. március 23-án.

a Tanács részéről

az elnök

M. Meacher

[1] HL C 364., 1997.12.2., 13. o.

[2] HL C 80., 1998.3.16.

[3] HL L 194., 1975.7.25., 5. o.

[4] HL L 262., 1976.9.27., 201 o., a legutóbb a 97/64/EK bizottsági irányelv (HL L 315., 1997.11.19., 13. o.) módosított irányelv.

--------------------------------------------------
A Tanács határozata

(1996. április 7.)

az Európai Gazdasági Közösség, valamint a Cartagenai Megállapodás és annak tagországai, nevezetesen a Bolíviai Köztársaság, a Kolumbiai Köztársaság, az Ecuadori Köztársaság, a Perui Köztársaság és a Venezuelai Köztársaság közötti együttműködésről szóló keretmegállapodás megkötéséről

(98/278/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. és 130y. cikkére, összefüggésben 228. cikke (2) bekezdésének első mondatával és (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösségnek a külgazdasági kapcsolatok területén fennálló céljainak megvalósítása érdekében az Európai Gazdasági Közösség, valamint a Cartagenai Megállapodás és annak tagországai, nevezetesen a Bolíviai Köztársaság, a Kolumbiai Köztársaság, az Ecuadori Köztársaság, a Perui Köztársaság és a Venezuelai Köztársaság közötti együttműködésről szóló keretmegállapodást jóvá kell hagynia,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség, valamint a Cartagenai Megállapodás és annak tagországai, nevezetesen a Bolíviai Köztársaság, a Kolumbiai Köztársaság, az Ecuadori Köztársaság, a Perui Köztársaság és a Venezuelai Köztársaság közötti együttműködésről szóló keretmegállapodást a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A megállapodás 37. cikkében előírt értesítést a Közösség nevében a Tanács elnöke küldi meg.

3. cikk

A Közösséget a megállapodás 32. cikkében felállított vegyes bizottságban a tagállamok képviselőinek támogatásával a Bizottság képviseli.

4. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Luxembourgban, 1998. április 7-én.

a Tanács részéről

az elnök

D. Blunkett

[1] HL C 25., 1993.1.28., 31. o.

[2] HL C 234., 1993.8.30. ésHL C 80., 1998.3.16.

--------------------------------------------------
A Bizottság határozata

(1998. április 23.)

a szállítóvezeték-rendszereken keresztül történő földgáztranzittal foglalkozó szakértői bizottság létrehozásáról szóló 95/539/EK határozat módosításáról

(EGT vonatkozású szöveg)

(98/285/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösségeket létrehozó szerződésre,

mivel a 95/539/EK bizottsági határozattal [1] létrehozott, a szállítóvezeték-rendszereken keresztül történő földgáztranzittal foglalkozó szakértői bizottság munkája folyamatosságának biztosítása céljából szükséges a 6. cikk ("Hivatali idő") harmadik bekezdésében foglalt rendelkezések elhagyása;

mivel a 95/539/EK határozatot ennek megfelelően módosítani kell,

A KÖVETKEZŐKÉPPEN HATÁROZOTT:

Egyetlen cikk

A 95/539/EK határozat 6. cikkének (3) bekezdését el kell hagyni.

Kelt Brüsszelben, 1998. április 23-án.

a Bizottság részéről

Christos Papoutsis

a Bizottság tagja

[1] HL L 304., 1995.12.16., 57. o.

--------------------------------------------------
A BIZOTTSÁG HATÁROZATA

(1998. május 19.)

a betegségtől mentes tagállamokba vagy tagállamok betegségtől mentes régióiba szánt szarvasmarhák esetében a szarvasmarhák fertőző rhinotracheitisével kapcsolatos további garanciákról szóló 93/42/EGK bizottsági határozat másodszori, Svédország vonatkozásában történő módosításáról valamint a 95/109/EK bizottsági határozat módosításáról

(az értesítés a C(1998) 1355. számú dokumentummal történt)

(EGT vonatkozású szöveg)

(98/362/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó Szerződésre,

tekintettel a legutóbb a 97/12/EK irányelvvel1 módosított és korszerűsített, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre2 és különösen annak 9. cikkének (3) bekezdésére valamint 10. cikkének (2) bekezdésére,

mivel Svédországban a szarvasmarhák fertőző rhinotracheitisének felszámolási programját a 95/71/EK bizottsági határozat3 jóváhagyta; mivel úgy tekintik, hogy e program sikeresen mentesítette Svédországot e betegségtől;

mivel az előrehaladás biztosítása és a megkezdett IBR program sikeres befejezése érdekében a 95/109/EK bizottsági határozat4 bizonyos további garanciákat nyújtott Svédország számára;

mivel Svédország területét a szarvasmarhák fertőző rhinotracheitisétől mentesnek tekinti, és az ezt alátámasztó okmányokat benyújtotta a Bizottságnak;

mivel a svéd hatóságok az e határozatban előírtakkal legalább egyenértékű szabályokat alkalmaznak a szarvasmarhák országon belüli mozgására;

mivel a 94/962/EGK határozattal5 módosított 93/42/EGK bizottsági határozat6 további garanciákat nyújt a szarvasmarhák fertőző rhinotracheitisével kapcsolatban a Dániába és Finnországba szánt szarvasmarhák esetében;

mivel helyénvaló bizonyos további garanciákat javasolni a Svédországban tett előrelépések védelme érdekében; mivel ennélfogva helyénvaló módosítani e határozatot, hogy Svédország is megkapja ugyanezen garanciát;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/42/EGK határozat melléklete helyébe e határozat melléklete lép.

2. cikk

A 95/109/EK határozat mellékletének második sorát el kell hagyni.

3. cikk

Ennek a határozatnak a tagállamok a címzettjei.

Kelt Brüsszelben, 1998. május 19-én.

a Bizottság részéről

Franz FISCHLER

a Bizottság tagja

MELLÉKLET

Tagállam Régió

Dánia Minden régió

Finnország Minden régió

Svédország Minden régió

1 HL L 109., 1997.4.25., 1. o.

2 HL 121., 1964.7.29., 1977/64. o.

3 HL L 59., 1997.3.17., 33. o.

4 HL L 79., 1995.4.7., 32. o.

5 HL L 371., 1994.12.31., 27. o.

6 HL L 16., 1993.1.25., 50. o.
A Bizottság határozata

(1998. május 29.)

a szarvasmarhaféléből készült termékeknek az exportképes állományokat igazoló rendszer keretében Észak-Írországból történő szállítása megkezdésére vonatkozó időpontnak a 98/256/EK határozat 6. cikke (5) bekezdésével összhangban történő megállapításáról

(EGT vonatkozású szöveg)

(98/351/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2],

tekintettel a legutóbb a 92/118/EGK irányelvvel módosított, a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre [3],

tekintettel a szarvasmarhák szivacsos agyvelőbántalma elleni sürgősségi intézkedésekről és a 94/474/EK határozat módosításáról, valamint a 96/239/EK határozat hatályon kívül helyezéséről szóló, 1998. március 16-i 98/256/EK tanácsi határozatra [4] és különösen annak 6. cikke (5) bekezdésére,

mivel a 98/256/EK határozat 6. cikkének (5) bekezdése szerint a Bizottság határozza meg – a közösségi vizsgálatok elvégzését és a tagállamok tájékoztatását követően – azon időpontot, amikor a cikkben említett termékek szállítása megkezdődhet;

mivel az Észak-Írországban 1998. április 20–22. között, a Bizottság szolgálatai által – a 98/256/EK határozat 6. és 7. cikke alapján és különösen az állat-egészségügyi ellenőrzések rendszerének értékelése érdekében – végzett vizsgálatok azt mutatták, hogy a feltételeket megfelelően betartják;

mivel a 98/256/EK határozat elfogadásakor a Bizottság vállalta, hogy a vizsgálati jelentésekkel kapcsolatos szokásos gyakorlatának megfelelően az Állat-egészségügyi Állandó Bizottságba meghívott tagállamok részére előterjeszti a 6. cikk (5) bekezdésében említett vizsgálat eredményeit és az azok alapján levont következtetéseket; mivel ezen előterjesztés megtörtént; mivel ezért az időpontot 1998. június 1-jében állapították meg,

ELFOGADTA EZT A HATÁROZATOT:

1. cikk

A 98/256/EK határozat 6. cikkének (5) bekezdésében említett időpont 1998. június 1-je.

2. cikk

Ennek a határozatnak a tagállamok a címzettjei.

Kelt Brüsszelben, 1998. május 29-én.

a Bizottság részéről

Franz Fischler

a Bizottság tagja

[1] HL L 62., 1993.3.15., 49. o.

[2] HL L 224., 1990.8.18., 29. o.

[3] HL L 395., 1989.12.30., 13. o.

[4] HL L 113., 1998.4.15., 32. o.

--------------------------------------------------
A Bizottság határozata

(1998. április 30.)

az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Üzbég Köztársaság között a kereskedelemről és kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről

(98/343/ESZAK, Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Szén- és Acélközösséget létrehozó szerződésre, és különösen annak 95. cikke (1) bekezdésére,

tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,

mivel az 1996. június 21-én Brüsszelben aláírt partnerségi és együttműködési megállapodás hatálybalépéséig célszerű jóváhagyni az 1996. november 14-én Brüsszelben aláírt, az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Üzbég Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást;

mivel az ideiglenes megállapodás aláírása szükséges a Közösségnek az Európai Szén- és Acélközösséget létrehozó szerződés 2. és 3. cikkében megfogalmazott céljai elérése érdekében; mivel a szerződés nem határozott meg minden, e határozat által szabályozott esetet;

a tanácsadó bizottsággal való konzultációt követően és a Tanács 1998. január 26-án megadott jóváhagyásával,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Üzbég Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást, a jegyzőkönyvet és a nyilatkozatokat az Európai Szén- és Acélközösség és az Európai Atomenergia-közösség nevében a Tanács jóváhagyja.

E szövegeket csatolták e határozathoz [1].

2. cikk

Az ideiglenes megállapodás 32. cikkében előírt értesítést az Európai Szén- és Acélközösség és az Európai Atomenergia-közösség nevében a Tanács elnöke küldi meg.

Kelt Brüsszelben, 1998. április 30-án.

a Bizottság részéről

Hans Van Den Broek

a Bizottság tagja

[1] HL L 43., 1998.2.14., 2. és 12. o.

--------------------------------------------------
A Tanács és a Bizottság határozata

(1998. május 29.)

az Európai Közösségek és az Amerikai Egyesült Államok Kormánya közötti, versenyjogi szabályaik végrehajtása során a nemzetközi udvariasság elvének alkalmazásáról szóló megállapodás megkötéséről

(98/386/EK, ESZAK)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre és különösen annak 87. cikkére a 228. cikk (3) bekezdésének első albekezdésével összefüggésben,

tekintettel az Európai Szén- és Acélközösséget létrehozó szerződésre és különösen annak 65. és 66. cikkére,

tekintettel a Bizottság javaslatára,

tekintettel az Európai Parlament [1] véleményére,

mivel a 95/145/EK, ESZAK tanácsi és bizottsági határozathoz [2] csatolt, az Európai Közösségek és az Amerikai Egyesült Államok kormánya közötti, a versenyjogi szabályaik alkalmazásáról szóló, 1991. szeptember 23-i megállapodás és az ezzel kapcsolatban 1995. május 31-én és július 31-én kelt értelmező levelek (továbbiakban együtt: "az 1991-es megállapodás") hozzájárultak a versenyjogi szabályok végrehajtása terén megvalósuló egyeztetéshez, együttműködéshez és a konfliktusok elkerüléséhez;

mivel az 1991-es megállapodás V. cikke, közismert nevén a "nemzetközi udvariasság" cikk együttműködésre szólít fel az egyik fél területén megvalósuló és a másik fél érdekeit hátrányosan befolyásoló versenyellenes tevékenységgel kapcsolatban;

mivel a nemzetközi udvariasság elvének további kidolgozása és az elv megvalósítása növeli az 1991-es megállapodás ilyen magatartással kapcsolatos hatékonyságát;

mivel ebből a célból a Bizottság megállapodást kötött az Amerikai Egyesült Államok kormányával a nemzetközi udvariasság elvének alkalmazásáról az Európai Közösségek és az Amerikai Egyesült Államok versenyjogi szabályainak végrehajtása során;

mivel a megállapodást jóvá kell hagyni,

ELFOGADTÁK EZT A HATÁROZATOT:

1. cikk

Az Európai Közösségek és az Európai Szén- és Acélközösség részéről jóváhagyást nyer az Európai Közösségek és az Amerikai Egyesült Államok kormánya közötti, a nemzetközi udvariasság elvének versenyjogi szabályaik végrehajtása során történő alkalmazásáról szóló megállapodás.

A megállapodás angol nyelven írt szövege e határozat mellékletét képezi.

2. cikk

A Tanács elnöke felhatalmazást kap azon személy(ek)nek a kijelölésére, aki(k) felhatalmazást kap(nak) a megállapodás az Európai Közösség részéről történő aláírására.

A Bizottság elnöke felhatalmazást kap azon személy(ek)nek a kijelölésére, aki(k) felhatalmazást kap(nak) a megállapodás az Európai Szén- és Acélközösség részéről történő aláírására.

Kelt Brüsszelben, 1998. május 29-én.

a Tanács részéről

az elnök

J. Straw

a Bizottság részéről

az elnök

J. Santer

[1] HL C 138., 1998.5.4.

[2] HL L 95., 1995.4.27., 45. o., helyesbítés: HL L 131., 1995.6.15., 38. o.

--------------------------------------------------
A Tanács határozata

(1998. május 11.)

az Európai Közösség és az Orosz Föderáció között a textiltermékek kereskedelméről létrejött megállapodás ideiglenes alkalmazásáról

(98/379/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben a 228. cikke (2) bekezdésének első mondatával,

tekintettel a Bizottság javaslatára,

mivel a Bizottság a Közösség nevében tárgyalást folytatott az Európai Közösség és az Orosz Föderáció között a textiltermékek kereskedelméről szóló megállapodásról, amelyet 1998. március 28-án parafáltak;

mivel ezt a megállapodást 1998. május 1-jétől ideiglenesen kell alkalmazni a megkötéséhez szükséges eljárások befejezéséig, feltéve, hogy azokat viszonossági alapon az Orosz Föderáció is ideiglenes alkalmazza,

A KÖVETKEZŐKÉPPEN HATÁROZOTT:

1. cikk

Az Európai Közösség és az Orosz Föderáció között a textiltermékek kereskedelméről létrejött megállapodást 1998. május 1-jétől ideiglenesen kell alkalmazni a hivatalos megkötéséig, feltéve, hogy azt az Orosz Föderáció is ideiglenesen alkalmazza.

A megállapodás szövegét csatolták e határozathoz.

2. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1998. május 11-én.

a Tanács részéről

az elnök

J. Battle

--------------------------------------------------
A Tanács határozata

(1998. június 18.)

az Európai Közösség, az Európai Űrügynökség és az Európai Szervezet a Légi Közlekedés Biztonságáért között létrejött, a globális navigációs műholdrendszerek (GNSS) kifejlesztésére irányuló európai közreműködéssel kapcsolatos megállapodásról

(98/434/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 75. cikke (1) bekezdésére, 84. cikke (2) bekezdésére és 130m. cikkére, a 228. cikk (2) bekezdésének első mondatával, a 228. cikk (3) bekezdésének első albekezdésével és a 228. cikk (4) bekezdésével összefüggésben,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség, hatáskörén belül, közreműködhet egy globális navigációs műholdrendszer kivitelezésében;

mivel az Európai Közösség, az Európai Űrügynökség és az Európai Szervezet a Légi Közlekedés Biztonságáért között létrejött, egy globális navigációs műholdrendszer (GNSS) kifejlesztésére irányuló európai közreműködésről szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség, az Európai Űrügynökség és az Európai Szervezet a Légi Közlekedés Biztonságáért között létrejött, egy globális navigációs műholdrendszer (GNSS) kifejlesztésére irányuló európai közreműködésről szóló megállapodást a Közösség nevében a Tanács jóváhagyja.

A megállapodás szövegét, továbbá technikai mellékleteit csatolták e határozathoz.

2. cikk

(1) A megállapodás 5. cikkében említett vegyes bizottságban a Közösséget a Bizottság képviseli.

(2) A megállapodás 5. cikkének (4) bekezdésében foglaltakra tekintettel a Tanács a Bizottság javaslata alapján fogadja el a Közösség álláspontját; az 5. cikk (1), (2) és (3) bekezdésére tekintettel pedig, a Bizottság a tagállamok képviselőiből álló bizottsággal folytatott konzultációt követően határozza meg a Közösség álláspontját.

(3) A megállapodás 5. cikkének (4) bekezdésében szereplő módosításokat a Közösség nevében a Tanács jóváhagyja.

3. cikk

A megállapodás aláírására jogosult személyt a Közösség nevében a Tanács elnöke nevezi ki.

Kelt Luxembourgban, 1998. június 18-án.

a Tanács részéről

az elnök

G. Strang

[1] HL C 337., 1997.11.7., 37. o.

[2] HL C 138., 1998.5.4.

--------------------------------------------------
A Tanács határozata

(1998. július 6.)

a kakaóról szóló, 1993. évi nemzetközi megállapodásnak a Közösség nevében történő megkötéséről

(98/489/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel az 1993. évi, kakaóról szóló nemzetközi megállapodást a Közösség és annak tagállamai aláírták;

mivel a kakaóról szóló, 1993. évi nemzetközi megállapodásnak a Közösség nevében történő aláírásáról és ideiglenes alkalmazásáról szóló, 1994. február 7-i 94/109/EK tanácsi határozattal [1] a Közösség mint importáló fél értesítette az Egyesült Nemzetek főtitkárát azon szándékáról, hogy a megállapodást annak megkötéséhez szükséges belső eljárások befejezéséig ideiglenesen alkalmazza;

mivel a Közösség legtöbb tagállama jelezte azon szándékát, hogy ideiglenesen alkalmazza a megállapodást a megerősítő, elfogadó vagy jóváhagyó okirat Közösséggel közösen történő letétbe helyezésével;

mivel a tagállamokban a megerősítési, elfogadási vagy jóváhagyási eljárás kellően előrehaladott állapotban van ahhoz, hogy a megerősítő, elfogadó vagy jóváhagyó okiratot együtt letétbe helyezzék,

A KÖVETKEZŐKÉPPEN HATÁROZOTT:

1. cikk

Az 1993. évi, kakaóról szóló nemzetközi megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a jóváhagyó okiratnak a Közösség nevében történő letétbe helyezésére jogosult személyt.

Kelt Brüsszelben, 1998. július 6-án.

a Tanács részéről

az elnök

R. Edlinger

[1] HL L 52., 1994.2.23., 25. o.

--------------------------------------------------
A Tanács határozata

(1998. július 29.)

az Európai Közösség és a Dominikai Köztársaság között létrejött, a Dominikai Köztársaságban a tejpor behozatalának védelméről szóló egyetértési megállapodás jóváhagyásáról

(98/486/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel a Dominikai Köztársaság nyolc vámtarifaszám tekintetében kérte a Kereskedelmi Világszervezetet (WTO) létrehozó Marrakesh-i Egyezmény szerinti jegyzék helyesbítését;

mivel a Közösség számára ezek közül csak egyetlen vámtarifaszám alá tartozó termék, méghozzá a tejpor bír gazdasági jelentőséggel;

mivel a Dominikai Köztársaság 32000 tonnás vámkontingenst ajánlott fel, amelyből 70 %-ot a Közösség részére tartanának fenn;

mivel a Közösség a vámkontingensből rá eső részt a közösségi rendeletekben megállapított exportengedélyezési rendszernek megfelelően kezeli,

A KÖVETKEZŐKÉPPEN HATÁROZOTT:

1. cikk

Az Európai Közösség és a Dominikai Köztársaság között létrejött, a Dominikai Köztársaságban a tejpor behozatalának védelméről szóló egyetértési megállapodást a Közösség nevében a Tanács jóváhagyja.

Az egyetértési megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje az egyetértési megállapodásnak a Közösséget jogilag kötelező aláírására jogosult személyt.

3. cikk

A tej és a tejtermékek piacának közös szervezéséről szóló, 1968. június 27-i 804/68/EGK tanácsi rendelet [1] 30. cikkében megállapított eljárással összhangban a Bizottság elfogadja az 1. cikkben említett egyetértési megállapodás (3) bekezdésének részletes végrehajtási szabályait.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1998. július 29-én.

a Tanács részéről

az elnök

W. Schüssel

[1] HL L 148., 1968.6.28., 13. o. A legutóbb az 1587/96/EK rendelettel (HL L 206., 1996.8.16., 21. o.) módosított rendelet.

--------------------------------------------------